《将归示苏生 其一》
清代·杨彝珍

春雨湿蓬径，得得跫音响。皎然秀骨清，照座何森爽。

气欲无一秀，小心亲几杖。引我窔奥烛，如作白日仰。

高观洞古今，疑滞凭开朗。月弦九见彀，崇情欢夕赏。

归心逼霜朔，行泛离舟桨。不见六一翁，惓惓徐无党。

作者简介：（1806—1898）湖南武陵人，字性农，又字湘涵。道光末进士，选庶吉士，改兵部主事，旋即辞官不出。与曾国藩、左宗棠交往。有文名。有《移芝室集》。